Долбоор

КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ

**Кыргыз Республикасынын Өкмөтүнүн 2021-жылдын 20-апрелиндеги №157 “Бирдиктүү терезе” принциби боюнча тышкы экономикалык**

**иштерди жүзөгө ашыруу үчүн мамлекеттик органдардын жана**

**башка уюмдардын уруксат жана башка документтерди**

**берүү тартиби жөнүндө” токтомуна өзгөртүүлөрдү киргизүү тууралуу**

Кыргыз Республикасынын Президентинин 2021-жылдын 5-майындагы №114 "Кыргыз Республикасынын Министрлер Кабинети жөнүндө" Жарлыгы менен бекитилген Кыргыз Республикасынын Министрлер Кабинетинин түзүмүнө ченемдик укуктук актыларды шайкеш келтирүү максатында, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерин жетекчиликке алып, Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2021-жылдын 20-апрелиндеги №157 “Бирдиктүү терезе” принциби боюнча тышкы экономикалык иштерди жүзөгө ашыруу үчүн мамлекеттик органдардын жана башка уюмдардын уруксат жана башка документтерди берүү тартиби жөнүндө” токтомуна төмөнкүдөй өзгөртүүлөр киргизилсин:

үчүнчү пунктундагы 3 абзацындагы "2021-жылдын 25-майынан" деген сөздөр "2021-жылдын 20-августунан" деген сөздөргө алмаштырылсын;

“Бирдиктүү терезе” принциби боюнча тышкы экономикалык иштерди жүзөгө ашыруу үчүн мамлекеттик органдардын жана башка уюмдардын уруксат жана башка документтерди берүү тартиби жөнүндө Жобонун тиркемесинде:

экинчи пунктундагы "Берилүүчү же катталуучу документтердин аталыштары" графасындагы "CITES конвенциясынын колдонулушуна туура келген жаныбарлар дүйнөсүнүн жана өсүмдүктөрдүн объектилерин, алардын бөлүктөрүн же дериваттарын Кыргыз Республикасына ташып келүүгө же Кыргыз Республикасынын чегинен тышкары ташып чыгууга уруксат" деген сөздөр алынып салынсын;

үчүнчү пунктундагы "Кыргыз Республикасынын Өкмөтүнө караштуу Санариптик өнүктүрүү мамлекеттик кызматы" деген сөздөр "Кыргыз Республикасынын Санариптик өнүктүрүү министрлиги" деген сөздөргө алмаштырылсын;

бешинчи пункттундагы "Кыргыз Республикасынын Транспорт, архитектура, курулуш жана коммуникация министрлиги" деген сөздөр "Кыргыз Республикасынын Транспорт жана коммуникация министрлиги" деген сөздөр менен алмаштырылсын, ошондой эле "Берилүүчү же катталуучу документтердин аталыштары" графасындагы "шайкештик сертификаты (милдеттүү), шайкештик сертификаты (ыктыярдуу), шайкештик декларациясы" деген сөздөр алынып салынсын;

сегизинчи пунктундагы "Кыргыз Республикасынын Министрлер Кабинетинин алдындагы Архитектура, курулуш жана турак жай-коммуналдык чарба Мамлекеттик агенттиги” деген сөздөр менен толукталсын, ошондой эле "Берилүүчү же катталуучу документтердин аталыштары" графасында "шайкештик сертификаты (милдеттүү), шайкештик сертификаты (ыктыярдуу), шайкештик декларациясы" деген сөздөр менен толукталсын;

тогузунчу пунктундагы "Кыргыз Республикасынын Экология жана климат боюнча мамлекеттик комитети” деген сөздөр менен толукталсын, ошондой эле боюнча ", ошондой эле "Берилүүчү же катталуучу документтердин аталыштары" графасында "CITES конвенциясынын колдонулушуна туура келген жаныбарлар дүйнөсүнүн жана өсүмдүктөрдүн объектилерин, алардын бөлүктөрүн же дериваттарын Кыргыз Республикасына ташып келүүгө же Кыргыз Республикасынын чегинен тышкары ташып чыгууга уруксат" деген сөздөр менен толукталсын.

2. Ушул токтомдун аткарылышын контролдоо Кыргыз Республикасынын Администрациясынын экономика жана финансы бөлүмүнө жүктөлсүн.

 3. Ушул токтом расмий жарыяланган күндөн тартып, жети күн өткөндөн кийин күчүнө кирет.

**Кыргыз Республикасынын**

**Министрлер Кабинетинин Төрагасы У.Марипов**